armvectores/hy_wikipedia_2023 huggingface dataset:
Սարգիս-գեղ

Սարգիս-գեղ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դավիթ Կյուրոպաղատ

Դավիթ Բագրատունի (վրաց.՝ დავით III კუროპალატი, 930-ականներ - 1001 կամ մարտի 31, 1000, Տայք-Կղարջքի իշխանություն), Տայքի կյուրոպաղատ (994–1000)։ Տայքի Բագրատունիների իշխանական տոհմից։


== Կենսագրություն ==
Դավիթ Կյուրոպաղատը Ատրներսեհ II Կյուրոպաղատի որդին է, Բագրատունիների տոհմից։ Նա կրում էր Քարթվելի արքա տիտղոսը, որը նրան էր փոխանցվել իր հորեղբոր՝ Բագրատ Բ-ից։ Օգնել է Կարսի թագավոր Մուշեղ Ա-ին ընդդեմ Հայոց արքա Սմբատ Բ-ի, Բագրատունյաց շահնշահ տիտղոսը ժառանգելու հարցում, բայց շուտով Դավիթ Կյուրոպաղատի միջնորդությամբ լուծվել է խաղաղ ճանապարհով։ Բյուզանդիայի կայսեր` Վասիլ Բ-ի խնդրանքով Դավիթը օգնել է բյուզանդական հայազգի զորավար Վարդաս Փոկասին և Հալիս գետի մոտ՝ Պանկալիա վայրում, պարտության է մատնել Վարդաս Սկլերոս-ին։ Դավիթը գրավել է Մանազկերտը, արաբներին և թուրքերին դուրս քշելով քաղաքից` այնտեղ հաստատել է հայերին և հույներին։ 997-998 թվականներին պաշարել է Խլաթը ու պարտվել։ 998 թվականին հաղթել է Ատրպատականի ամիրա Մամլանին։ Մահացել է 1000 թվականին . քանի որ ժառանգ չուներ, Բյուզանդիայի կայսր Վասիլ Բ-ն դավադրաբար կայսրությանն է կցել Տայքի Դավիթ Կյուրոպաղատի իշխանության տարածքը, որտեղ հետագայում կազմակերպվել է Իբերիա բնակաթեմը։ Դավիթ Կյուրոպաղատն է թագ ուղարկել Փառիսոսի Սենեքերիմ թագավորին։


== Ծանոթագրություններ ==
Աստերոիդների ցանկ (260101-260200)

Աստերոիդների ցանկ (260001-260100)  • Աստերոիդների ցանկ  • Աստերոիդների ցանկ (260201-260300)
 Աստերոիդների ցանկ (260001-260100)  • Աստերոիդների ցանկ  • Աստերոիդների ցանկ (260201-260300)
(2826) Ախտի

(2826) Ախտի (անգլ.՝ Ahti), աստերոիդ աստերոիդների գոտու արտաքին մասում։ Հայտնաբերվել է 1939 թվականի հոկտեմբերի 18-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,224723 ա. մ., առավելագույնը մոտենում է 3,0772 ա. մ. հեռավորության վրա և հեռանում 3,3722 ա. մ.։ Արեգակի շուրջ մեկ ամբողջական պտույտ է կատարում 2115,13 երկրային օրվա ընթացքում, իր ուղեծրով շարժվելով միջինում 0,170202 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2826) Ախտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յիհլավայի շրջան

Յիհլավայի շրջան (չեխ․՝ Okres Jihlava), շրջան Չեխիայի Վիսոչինայի երկրամասում։ Վարչական կենտրոնն է Յիհլավա քաղաքը։ Տարածքը 1199,32 կմ² է։ Բնակչությունը 2020 թվականի տվյալներով կազմում է 113 628 մարդ։ Շրջանի կազմի մեջ է մտնում 121 համայնք։


== Ծանոթագրություններ ==
Մեյվ Քուինլեն

Մեյվ Քուինլեն (անգլ.՝ Maeve Quinlan, ամբողջ անունը` Մեյվ Էնն Քուինլեն (Maeve Anne Quinlan), նոյեմբերի 16, 1964(1964-11-16), Չիկագո), ամերիկյան դերասանուհի և նախկին թենիսիստուհի։ Լայն ճանաչում է ստացել խաղալով «Հարավը ոչ մի տեղ է» և «90210. Նոր սերունդ» հեռուստասերիալներում։


== Կենսագրությունը ==
Մեյվ Քուինլենը ծնվել է ԱՄՆ-ում, իռլանդացիների ընտանիքում և ունի երկքաղաքացիություն (ԱՄՆ և Իռլանդիա)։ Պրոֆեսիոնալ թենիսով սկսել է զբաղվել 16 տարեկանից և մասնակցել է մի քանի միջազգային մրցաշարերի, զբաղեցնելով 95-րդ տեղը` երիտասարդ մարզիկների միջազգային վարկանիշային աղյուսակում, որի շնորհիվ կարողացել է կրթաթոշակ ստանալ Հարավային Կալիֆոռնիայի և Հյուսիս-Արևմտյան համալսարաններից։ Վերջինում նա ուսանում էր դերասանի վարպետություն։ Վնասվածք ստանալուց հետո նա թողել է սպորտը` նվիրվելով դերասանի մասնագիտությանը և նկարահանվել Nike-ի և Gatorade-ի գովազդային հոլովակներում։
1995-2005 թվականներին նկարահանվել է «Հանդուգն են ու գեղեցիկ» հեռուստասերիալում` կատարելով Մեգան Կոնլիի դերը։ 2006 թվականին, որպես աստղային հյուր, հայտնվել է նույն սերիալի երեք դրվագներում։ Նրա առավել աչքի ընկնող դերերից է նաև Ռոնդայի դերը` աղմկահարույց «Քեն Փարք» (2002 թ.) կինոնկարում, որտեղ նա սեքսով է զբաղվում իր դստեր ընկերոջ հետ։ 2009 թվականին, Տարաջի Հենսոնի և Մորիս Չեսթնաթի հետ միասին, նկարահանվել է «Հեշտությամբ չհանձնվել» կինոնկարում։ Որպես պրոդյուսեր և գլխավոր դերակատար, հանդես է եկել «3Way» վեբ-սերիալով։


== Անձնական կյանքը ==
Մեյվ Քուինլենը 1996-1999 թվականներին ամուսնացած է եղել դերասան Թոմ Սայզմորի հետ։ Ներկայումս ապրում է Լոս Անջելեսում։


== Ֆիլմագրությունը ==
Կինո

Հեռուստատեսություն


== Ծանոթագրություններ ==
Հանցագործությունը և արդարադատությունը միջնադարյան Լվովում

Հանցագործությունը և արդարադատությունը միջնադարյան Լվովում զգալի տեղ էին զբաղեցնում քաղաքացիների հասարակական կյանքում և մշտական հետաքրքրության թեմա էին տեղաբնիկների շրջապատում։ Լինելով հարուստ, առևտրական քաղաք, Լվովը գրավում էր ոչ միայն արտասահմանյան առևտրականներին, այլ նաև տարբեր տիպի հանցագործներին։ Սակայն միջնադարյան Լվովի հանցավոր աշխարհը, որն ուներ իր տարածաշրջանային առանձնահատկությունները, առանձնանում էր չհիմնավորված դաժանության նկատմամբ իր թշնամանքով։ Ծանր քրեական հանցագործությունները բացառություն էին կազմում և դրանք հիմնականում կատարում էին շլյախտայի ներկայացուցիչները և եկվորները։ Ամենատարածված իրավախախտումներն էին համարվում խաբեբայությունը, մետաղադրամների և այլ ապրանքների կեղծումը, ազարտային խաղերը, խուլիգանությունը, գողությունը և մարմնավաճառությունը։ Հանցագործության մակարդակը աճում էր պատերազմի, տնտեսական ճգնաժամերի և քաղաքական անկայունության ժամանակաշրջանում, որոնք, որպես կանոն, ուղեկցվում էին սոցիալական անհանգստություններով և բարոյականության անկմամբ։
Լվովյան մագիստրատը բաղկացած էր քաղաքային խորհրդից (rada կամ ռադա) և քաղաքային դատարանից (լավա), որոնք հիմնականում զբաղվում էին քրեական գործերով։ Չնայած, որ խորհուրդը վարչական մարմին էր, օրենսդրության ոչ ճշգրտությունը հաճախ հանգեցնում էր նրան, որ նրա գործառույթները համընկնում էին դատարանի գործառույթների հետ։ Քաղաքային խորհրդի անդամները (ռայց կամ հյուպատոս) իրականացնում էին ոստիկանական հսկողությունը, բաժանում էին քաղաքային տարածքները, վարձով էին տալիս քաղաքի ունեցվածքը և նրա գործունեության եկամտաբեր ոլորտները, հարկեր էին հաստատում, ընդունում էին քաղաքային իրավունքը (քաղաքացիություն) և վեճեր էին լուծում, որոնք վկաների ներգրավում չէին պահանջում։ Բացի այդ, բուրգոմիստրը (բուրմիստր կամ պրոկոնսուլ) և հյուպատոսները պայքարում էին ազարտային խաղերի դեմ, հետևում էին առևտրականներին, որպեսզի նրանք չխաբեն գնորդներին, և գներին, որպեսզի վերավաճառողները օգուտ չունենան։ Հյուպատոսները աշխատավարձ չէին ստանում իրենց աշխատանքի դիմաց, որը համարվում էր պատվաբեր, սակայն նրանք թագավորական և քաղաքային հարկեր չէին վճարում իրենց անշարժ գույքի համար, նրանք ազատված էին մի շարք պարտավորություններից և ստանում էին տարբեր նվերներ։ Բուրգոմիստրերը իրավունք ունեին ինքնուրույն դատ անել և վեճեր լուծել, նույնիսկ իրենց տանը, իրենց միջոցով թագավորական խնդրանքներ և բողոքարկումներ էին ներկայացվում դատարան։


== Ծանոթագրություններ ==
Ագրարային հեղափոխություն

Ագրարային հեղափոխություն, ագրարային հարաբերությունների արմատական վերափոխման պրոցես։ Ագրարային հեղափոխություններ են կատարվել Անգլիայում, Ֆրանսիայում և այլ երկրներում։
Անգլիայում 16–17-րդ դարերում բուրժուականացող ազնվականությունը, ճորտային կախվածությունից ազատագրված գյուղացիությանը բռնի ուժով քշեց իր հողաբաժիններից։ Սեփականազրկվելով՝ գյուղացիության զգալի մասը վերածվեց պրոլետարիատի։ Աստիճանաբար ձևավորվեց ֆերմերների դասակարգը։ Սոցիալ-տնտեսական վերափոխումների հիման վրա Անգլիայում ֆեոդալական ագրարային հարաբերությունները վերաճեցին կապիտալիստական ագրարային հարաբերությունների։ Բուրժուական հողատիրության կողքին պահպանվեցին նաև հողատիրության նախկին ձևերը։
Գագուլեչի

Գագուլեչի (վրաց.՝ გაგულეჩი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 580 մետր բարձրության վրա։ Շրջկենտրոն Ցագերից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 149 մարդ։


== Ծանոթագրություններ ==
Մելիսանտի

Մելիսանտի (հունարեն՝ Μελισσάνθη, իսկական անուն-ազգանունը՝ Էվա Կուգիա-Սկանդալակի հուն․՝ Ήβη Κούγια - Σκανδαλάκη, ապրիլի 7, 1907(1907-04-07) - նոյեմբերի 9, 1991(1991-11-09)), 20-րդ դարի հույն բանաստեղծուհի, թատերագիր, մանկավարժ, թարգմանչուհի։ 


== Կենսագրություն ==
Էվա Կուգիան ծնվել ու մեծացել է Հունաստանի մայրաքաղաք Աթենքում։ Մանուկ հասակից երաժշտության, նկարչության, բալետի, դասական պարերի դասեր է առել։ 1923-1924 թվականներին Շվեյցարիայի առողջարաններից մեկում բուժվել է տուբերկուլյոզից։
Ֆրանսերեն, անգլերեն ու գերմաներեն է սովորել և ֆրանսիական գրականություն ուսումնասիրել Աթենքի ֆրանսիական ինստիտուտում և Abendschule-ում, ապա դասավանդել է Հունաստանի մայրաքաղաքի միջնակարգ դպրոցներում։ Միաժամանակ թերթերում ու գրական ամսագրերում հանդես է եկել քննադատական հոդվածներով ու թղթակցություններով։ Իր ուժերը փորձել է նաև քնարերգության ասպարեզում և 1930 թվականին Մելիսանտի գրական կեղծանունով լույս է ընծայել իր առաջին բանաստեղծական ժողովածուն։ 1932 թվականին ամուսնացել է փաստաբան և քաղաքական գործիչ Յանիս Սկանդալակիսի (հուն․՝ Ιωάννη Σκανδαλάκη) հետ։
Մահացել է 1991 թվականին (ըստ որոշ աղբյուրների՝ 1990 թվականին)։


== Ստեղծագործություններ ==
Phōnes entomou («Միջատների ձայները») խորագիրը կրող բանաստեղծական առաջին ժողովածուին հաջորդել են ևս տասը ժողովածուներ; 1976 թվականին լույս է տեսել նաև նրա քնարերգության հատընտիրը՝  Ta poiimata tis Melissanthis 1930-1974 («Մելիսանտիի տաղերը») խորագրով։ Տաղանդավոր կին գրողը հեղինակել է նաև O mikros adhelfos («Փոքրիկ եղբայրը») թատերգությունը, որն արժանացել է «Սիկիարիդիո» մրցանակի։ Մելիսանտիի վաղ շրջանի գեղարվեստական ստեղծագործություններում արծարծվում են հավատին, դավանանքին առնչվող, կրոնական թեմաներ։ Ուշ շրջանի երկերում իրեն զգացնել է տալիս էքզիստենցիալիզմը։

Երկերի ընտրանիPhōnes entomou («Միջատների ձայները») (1930)
Profiteies («Մարգարեություններ») (1931, 1940) (Ի դեպ, անվանի բանաստեղծ Միլտիադիս Մալակասիսն այս ժողովածուն բնորոշել է որպես «բանաստեղծական ֆենոմեն, որը մոտենում է հրաշքի»)։
O gyrismos tou asotou («Անառակի վերադարձը») (1935)
Lyriki Exomologisi («Քնարական խոստովանություններ») (1945)
Anthropino Schima («Մարդու նման») (1961)
To fragma tis Siopis («Լռության պատնեշը») (1965)
Ta poiimata tis Melissanthis 1930-1974 («Մելիսանտիի տաղերը») (1976)


=== Թատերգություն ===
Ο μικρός αδελφός («Փոքրիկ եղբայրը», 1960, մանկական թատրոնում իրականացված բեմականացումն արժանացել է Սկիարիդիո մրցանակի)Այս ամենից զատ՝ Մելիսանտին հունարեն է թարգմանել արտասահմանյան անվանի բանաստեղծների, այդ թվում՝ Ռոբերտ Ֆրոսթի, Էմիլի Դիքինսոնի , Ռայներ Մարիա Ռիլկե մի շարք ստեղծագործություններ։


== Մրցանակներ, պարգևներ ==
Աթենքի ակադեմիայի մրցանակ (1936) O gyrismos tou asotou ժողովածուի համար
«Պալամաս» պատվավոր պարգև (1945) Exomologisi ժողովածուի համար
Պետական 2-րդ կարգի մրցանակ պոեզիայի համար (1965)
«Վաստակի համար» ոսկե շքանշան և Ոսկե խաչ (1965)
Պետական 1-ին կարգի մրցանակ պոեզիայի համար (1976 թ.)


== Ծանոթագրություններ ==


== Աղբյուրներ ==
Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 17, σελ. 534 (Հունական նոր հանրագիտարան, հատոր 17, էջ 534)
Նոստալգիա

Նոստալգիա (հին հունարեն՝ νόστος՝ «վերադարձ հայրենիք» և άλγος «ցավ, տխրություն»), հայրենիքի կամ՝ ավելի հաճախ անցյալի հանդեպ կարոտ։ Հոգեբուժության մեջ ռեակտիվ վիճակի ձև, որը պայմանավորված է հայրենիքից երկար կտրվածությամբ։ Այն արտահայտվում է ընկճվածական սինդրոմով և, երբեմն, ընդունում է ծանր նևրոտիկ կամ փսիխոտիկ վիճակի ձև։ Այդ ամենը կարող է ուղեկցվել անքնությամբ։
Այն կարող է նաև նշանակել մի երևույթ, որի ժամանակ մարդ կարոտում է ինչ-որ բան կամ որևէ մեկին ջերմ հիշողություններով։ Դա կարող է ինչ-որ խաղի, պահի կամ կյանքի մի շրջանի հանդեպ նոստալգիա լինել։ Յուրաքանչյուր բան կարող է լինել նոստալգիայի առարկա։


== Նկարագրություն ==
Տերմինի բացատրությունը տվել է Իոան Հոֆերը 1688 թվականին, նկարագրելով իրենց հայրենիքից հեռու ծառայող շվեյցարական զինվորների և ուսանողների հիվանդությունը, որոնք բուժվում էին տուն վերդառնալուց անմիջապես հետո։
Երկար ժամանակ նոստալգիան հիվանդություն է համարվել։ Փիլիսոփայությունը, հասարակագիտությունը և հոգեբանությունը սկսել են նոստալգիայով հետաքրքրվել միայն 20-րդ դարի առաջին կեսին։ Զարգացնելով Անրի Բերգսոնի գաղափարները, Մորիս Հալբվաքսը 1920 թվականներին թեզիս է առաջադրել, որի համաձայն հիշողությունները վերարտադրություն չեն, այլ մարդու փորձի վերակառուցում։ Դրանից հետևում է, որ հիշողությունները, այդ թվում նաև նոստալգիական, ոչ ճշգրիտ են արտադրում անցյալում կատարված իրադարձությունների ընթացքը, այլ ներառում են նաև սուբյեկտիվ գնահատականը և այն մարդու սխալները, որը հիշում է։ Դրանում է կայանում նոստալգիայի պարադոքսը․ մարդիկ կարոտում են անգամ իրենց անցյալի սարսափելի շրջանները։
Խոսելով նոստալգիայի էթնիկ իմաստի, բարոյական որոշումներ ընդունելու մեջ դերի մասին, Նովիկովը վերագրում է այն բարոյական ռեֆլեքսիային, սակայն կարծում է, որ նոստալգիայի բարոյական հետևանքները  միանշանակ չեն։ Օրինակ, Կառլ Յասպերսը նկարագրել է երեխաների սպանությունները երիտասարարդ գավառացի դայակների կողմից, որոնք սպանում էին երեխաներին այն հույսով, որ դրանից հետո կվերադառնան հայրենիք, քանի որ էլ խնամելու երեխա չկար։


== Ծանոթագրություններ ==


== Գրականություն ==
Davis F. Yearning for Yesterday: a Sociology of Nostalgia. Նյու Յորք։ Free Press, 1979.
Boym S. Նոստալգիայի ապագա. Նյու Յորք։ Basic Books, 2001.
Starobinsky J. Նոստալգիայի գաղափար// Diogenes, 1966, № 54, pp. 81−103.
Բոյմ Ս. Նոստալգիայի վե՞րջ? Դարեվերջի արվեստ և մշակութային հիշողություն։ Իլյա Կաբակովի դեպք Ильи Кабаков
Դ. Լոուենտալ Անցյալը՝ օտար երկիր СПб: Վլադիմիր Դալ, 2004.


== Արտաքին հղումներ ==
Պավել Ռոզենբախ (1890–1907)։ «Կարոտ հայրենիքի հանդեպ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Նովիկով՝ «Նոստալգիայի դեմքեր»՝
Աբլյացիա

Աբլացիան, սառցադաշտերի ծախսն է հալման և գոլորշիացման միջոցով։ Բոլոր սառցադաշտերի մեջ տեղի է ունենում սառցադաշտային նյութի ծախս. այն կատարվում է հիմնականում հալվելու, մասամբ նաև՝ գոլորշիացման միջոցով։


== Տեսակները ==


=== Ենթասառցադաշտային ===
Ենթասառցադաշտային աբլյացիան պայմանավորված է երկրի ներքին ջերմությամբ և շփմամբ։ Այն ջերմությունը արեգակի տված 1/5000 մասն է կազմում, ամսական կարողանում է հալեցնել 0.5 մմ հաստության սառցի շերտ ։ Այդ ջերմության, ինչպես նաև սառցադաշտի շարժման ժամանակ առաջացած շփման ջերմության շնորհիվ է, որ խոշոր սառցադաշտերի հատակում անգամ ձմեռային ամիսներին հալոցքային ջրեր են առաջանում։


=== Խորքային ===
Խորքային աբլյացիան տեղի է ունենում սառցադաշտի զանգվածի ներքին շփման հետևանքով առաջացած ջերմությունից, ինչպես նաև սառցադաշտի մեջ ներթափանցած ջրերի վերասառեցման ժամանակ անջատված թաքնված ջերմության ազդեցության տակ։ Բացի դա, սառցադաշտի մակերևույթից հալոցքային ջրերը ճեղքելով թափանցում են սառցադաշտի խորքը և հալեցնում են որոշ քանակի սառույց։


=== Մակերևութային ===
Մակերևութային կատարվում է արեգակի ջերմության ազդեցության տակ կամ տաք օդի հետ շփվելու հետևանքով։ Մակերևութային աբլյացիաn կախված է մի շարք գործոններից՝ օդի թափանցիկությունից, սառցադաշտը շրջապատող լեռների բնույթից, օդի հարաբերական խոնավությունից, մթնոլորտային տեղումների քանակից ու բնույթից, գոլորշիացման ինտենսիվությունից, գոլորշիների խտացումից, սառցադաշտի մակերևույթին նստած փոշու քանակով և այլն։ Այս գործոնները հանդես են գալիս միաժամանակ. ընդ որում, նրանցից մի մասը նպաստում է աբլյացիային, մյուսը մասը՝ խանգարում։ Մակերևութային աբլյացիան օրական կարող է հասնել 5-6 սմ-ի ։ Այն նկատվում է հիմնականում հուլիս և օգոստոս ամիներին։


== Ծանոթագրություններ ==


== Աղբյուրներ ==
Հ.Կ. Գաբրիելյան, Հիդրոլոգիա, Երևան, 1967թ.:
Չիժակի

Չիժակի (ռուս.՝ Чижаки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճագան-Ճկղվիշի

Ճագան-Ճկղվիշի (վրաց.՝ ჭაგან-ჭყვიში), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 60 մետր բարձրության վրա։ Շրջկենտրոն Վանից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 418 մարդ։


== Ծանոթագրություններ ==
Պավել Կուդրյաշով

Պավել Կուդրյաշով (ռուս.՝ Павел Кудряшов, նոյեմբերի 27, 1996(1996-11-27), Տոմսկ, Ռուսաստան), ռուս ֆուտբոլիստ, հարձակվող, բելառուսական «Բելշինա» ակումբի խաղացող։


== Կարիերա ==


=== Ակումբային ===
Պավել Կուդրյաշովը «Տոմ» ֆուտբոլային ակումբի սան է, որտեղ մարզվել սկսել է 7 տարեկանում։ Առաջին մարզիչը եղել է Նիկոլայ Նիկոլաևիչ Ռուդակովը։ 15 տարեկանում տեղափոխվել է Մոսկվայի «Դինամոյի» դպրոց, որտեղ անցկացրել է մեկուկես տարի, որից հետո վերադարձել է «Տոմ»։ 2013/2014 թվականների մրցաշրջանում հանդես է եկել Տոմսկի ակումբի երիտասարդական թիմում։
2014/2015 մրցաշրջանի համար հրավիրվել է «Տոմի» - «Տոմ-2» ֆուտբոլային ակումբ։ Թիմի կազմում 21 խաղում նա աչքի է ընկել հինգ գոլով։ Բացի այդ, 2014 թվականի նոյեմբերի 22-ին «ՍԿԱ-Էներգիայի» դեմ Ռուսաստանի առաջին դիվիզիոնի առաջնության խաղում կատարել է նորամուտը «Տոմի» հիմնական կազմում՝ փոխարինման դուրս գալով խաղի վերջնամասում։
2015/2016 մրցաշրջանը նորից անցկացրել է «Տոմ-2» ակումբում, որտեղ 20 խաղում աչքի է ընկել 4 գոլով։
2016/2017 մրցաշրջանն արդեն սկսել է «Տոմի» հիմնական թիմում։ Ֆուտբոլիստի նորամուտը Պրեմյեր լիգայում տեղի է ունեցել 2016 թվականի օգոստոսի 7-ին, երբ Կուդրաշովը փոխարինել է Արտյոմ Պոպովին «Լոկոմոտիվի» դեմ արտագնա խաղում (2:2)։ 2016 թվականի սեպտեմբերի 21-ին ֆուտբոլիստը «Սիբիրի» դեմ Ռուսաստանի գավաթի խաղարկության խաղում առաջին անգամ հանդես է եկել թիմի մեկնարկային կազմում։
2017 թվականի փետրվարի 16-ին պայմանագիր է կնքել «Կռիլյա Սովետովի» հետ։ Սամարայի ակումբի կազմում նորամուտը նշել է 2017 թվականի մարտի 5-ին Մոսկվայի «Լոկոմոտիվի» հետ խաղում։
2017 թվականի հուլիսին վարձավճարով վերադարձել է «Տոմ»։ 2018 թվականի մայիսին հրավիրվել է Տոմի երիտասարդական կազմ։ 2018 թվականի մայիսի 25-ին կայացած առաջին խաղում հեթ-տրիկ ձևակերպեց «ՄՊՄԴ-Կեմերովո» ֆուտբոլային ակումբի դարպասին։ 2018 թվականի հուլիսին Տոմսկի ակումբի հետ կնքել է 2 տարվա լիարժեք պայմանագիր։ 2018 թվականի նոյեմբերին իր առաջին գոլը խփել է ֆուտբոլի ազգային լիգայում՝ «Նիժնի Նովգորոդ» ֆուտբոլային ակումբի դարպասին։


== Վիճակագրություն ==


=== Ակումբային ===
2020 թվականի մայիսի 15-ի դրությամբ


== Ձեռքբերումներ ==
«Տոմ»

ՖԱԼ առաջնության բրոնզե մեդալակիր - 2018/2019


== Ծանոթագրություններ ==


== Արտաքին հղումներ ==
«Pavel Kudrjašov (Křídla Sovětů Samara) - informace o Pavel Kudrjašov na EuroFotbalu»։ www.eurofotbal.cz։ Վերցված է 2020-10-27
Ռոզանովկա (գյուղ, Նովի Բուգի շրջան)

Ռոզանովկա (ուկրաիներեն՝ Розанівка), գյուղ Ուկրաինայի Նիկոլաևի մարզի Նովի Բուգի շրջանում։ Հիմնադրվել է 1802 թվականին։
2001 թվականի տվյալներով Ռոզանովկա գյուղում բնակվում էր 381 մարդ։ Բնակավայրը զբաղեցնում է 0,46 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանդա (գետ, թափվում է Սեգոզերո)

Սանդա (ռուս.՝ Санда), գետ Ռուսաստանում։


== Ընդհանուր տվյալներ ==
Հոսում է Կարելական ինքնավար հանրապետությունում Մեդվեժեգորսկի շրջանում։ Թափվում է Սեգոզերո լիճ։ Գետի երկարությունը 22 կմ է, ավազանի տարածքը 151 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001112102000005708
Հիդրոլոգիական ուսումնասիրությունների կոդը - 102000570
Ավազանի կոդը - 02.02.00.011
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանե Գրիգորյան

Մանե Գրիգորյան (հոկտեմբերի 19, 1988(1988-10-19), Երևան, Հայկական ԽՍՀ, ԽՍՀՄ), հաղորդավար։ 
Կոմպոզիտոր Արթուր Գրիգորյանի դուստրը։


== Կենսագրություն ==
Մանե Գրիգորյանը ծնվել է 1988 թվականի հոկտեմբերի 19-ին, Երևանում։ 2004 թվականին ավարտել է Խաչիկ Դաշտենցի անվան թիվ 114 ավագ դպրոցը։ 2004-08 թվականներին սովորել է Երևանի Վ․ Բրյուսովի անվան պետական լեզվահասարակագիտական համալսարանի օտար լեզուների ֆակուլտետում։ 2004թ-ից աշխատել է «Նոր Ալիք» հեռուստաընկերությունում, 2007 թվականից՝ Հայաստանի հանրային հեռուստաընկերությունում՝ որպես հաղորդավար։ Վարել է «Կանաչ Գոտի», «Ընծա» նախագծերը, «Ռուբիկոն» հաղորդումը և բազմաթիվ համերգային ծրագրեր։ 2008-10 թվականներին սովորել է Երևանի պետական համալսարանի միջազգային հարաբերություններ ֆակուլտետի հանրային կառավարում բաժնում։
2010 թվականից զբաղվում է Հայաստանի Երգի պետական թատրոնի և կոմպոզիտոր Արթուր Գրիգորյանի պրոդյուսինգով։ 2011-12 թվականներին աշխատել է Հայաստանի հանրային հեռուստաընկերությունում՝ որպես գործադիր տնօրենի խորհրդական։ 2018 թվականից շարունակել է աշխատանքը Հայաստանի հանրային հեռուստաընկերությունում՝ որպես «Առավոտ լուսո» և «Անկախ տարիքից» հաղորդումների հաղորդավար։


== Ծանոթագրություններ ==


== Արտաքին հղումներ ==
Մանե Գրիգորյան «Չէին սպասում»
Պեսկարա ՖԱ

«Պեսկարա» կամ «Դելֆինո Պեսկարա 1936» (իտալերեն՝ Delfino Pescara 1936), պրոֆեսիոնալ ֆուտբոլային ակումբ՝ տեղակայված Պեսկարա քաղաքում։ Ակումբը հիմնադրվել է 1936 թ.ին։ Ներկայումս հանդես է գալիս իտալական Սերիա B-ում։ Ակումբը 6 մրցաշրջան է անցկացրել Սերիա A-ում (1977–78, 1979–80, 1987–88, 1988–89, 1992–93, 2012–13)։


== Ծանոթագրություններ ==
Քվեդա Սորտա

Քվեդա Սորտա (վրաց.՝ ქვედა სორტა), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Սենակից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմում է 253 մարդ։


== Ծանոթագրություններ ==
Ցաբաուրթա

Ցաբաուրթա (վրաց.՝ ცაბაურთა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1980 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Սլանցևի Ռուդնիկ (գյուղ, Ուլյանովսկի շրջան)

Անվան այլ կիրառումների համար տե՛ս՝ Սլանցևի ՌուդնիկՍլանցևի Ռուդնիկ (ռուս.՝ Сланцевый рудник), գյուղ Ռուսաստանի Ուլյանովսկի մարզի Ուլյանովսկի շրջանի կազմում։
Բնակչությունը 2001 թվականին գրանցված տվյալներով կազմում էր 150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլ Տեպոստեկո

Էլ Տեպոստեկո (իսպ.՝ El Tepozteco), հնագիտական վայր Մեքսիկայի Մորելոս նահանգում, որը պուլկե ալկոհոլային խմիչքի ացտեկական Տեպոստեկատլ աստծուն նվիրված փոքրիկ տաճար է։
Մեզոամերիկյան ժամանակաշրջանում տարբեր պատշգամբաձև շինություններ և փոքր բուրգեր են կառուցվել դեպի նախակոլումբյան Տեպոստլան քաղաք բացվող Sierra de Tepoztlan լեռնաշղթայի գագաթներից մեկի վրա։ Տաճարի շուրջ հետաքրքրությունն այնքան մեծ էր, որ ուխտավորներ էին գալիս նույնիսկ Գվատեմալայից, չնայած որ Տեպոստեկատլ աստծո պաշտամունքը բնորոշ էր այս վայրին։


== Նկարագրություն ==
Տաճարը գտնվում է տեղայնքի արևմտյան հատվածում։ Այն բաղկացած է 6,4 մետր բարձրությամբ հարթակից, որը սատարում է 3,3 մետր բարձրությամբ տաճարային հենքը։ Տաճարն ունեցել է երկու սենյակ. առաջին սենյակն սկսվել է անմիջապես բուրգի աստիճաններից, մուտքի երկու կողմերում եղել են սյուներ։ Այս սենյակի կենտրոնում փոքրիկ խոռոչ է հայտնաբերվել, որը պարունակել է փայտածուխի և ածուխի հետքեր։ Ներսի փոքրիկ առանձնասենյակի մուտքի երկու կողմերում կրկին սյուներ են։ Տեպոստեկատլ աստծու արձանիկը հավանաբար պահվել է այս սենյակում։
Պատմության ընթացքում տաճարը բազմիցս ենթարկվել է փոփոխությունների, նեղացվել է ներքին սենյակի մուտքը, ավելացվել են քարե նստարաններ, քիվեր, որոնց վրա կան ացտեկների ծիսական օրացույցից խորաքանդակներ։
Պատշգամբաձև շինությունների արևելյան կողմում կառուցվել են կացարաններ տեղի քահանաների և նրանց օգնականների համար։


== Մեկնաբանություններ ==
Տաճարի ավերակների միջից հայտնաբերվել են գլիֆներով երկու քարեր, որոնցից մեկի վրա գրված է ացտեկների 8-րդ կայսեր՝ Աուիսոտլի անունը, մյուսի վրա՝ մեզոամերիկյան օրացույցով՝ «10 ճագար» (ացտեկների օրացույց՝ 10 Rabbit = 1502)։ Այս ամսաթիվը ներկայացնում է մեր թվագրության 1502 թվականը, երբ այս կայսրը մահացել է։ Որոշ հնագետներ եկել են այն եզրակացության, որ սա տաճարի կառուցման տարին է, մյուսները վկայում են, որ այդ քարերն ավելացվել են հետագայում՝ ի հիշատակ Աուիսոտլի կայսեր։ Որոշ գլիֆներ ներառում են փիրուզագույն թագեր, վահաններ, որից հետազոտողները եզրակացրել են, որ նստարանները կառուցել են 1452 թվականից հետո։


== Ծանոթագրություններ ==


== Աղբյուրներ ==
Մոչալկի (գյուղ, Տուրիի շրջան)

Մոչալկի (ուկրաիներեն՝ Мочалки), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Մոչալկի գյուղում բնակվում էր 236 մարդ։ Բնակավայրը զբաղեցնում է 1255 կմ² տարածք։ Բնակչության խտությունը կազմում էր 188,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քոլեջ (ֆիլմ, 2008)

Անվան այլ կիրառումների համար տե՛ս՝ Քոլեջ (այլ կիրառումներ)Քոլեջ (անգլ.՝ College), կատակերգական ֆիլմ։ Միջազգային պրեմիերան տեղի է ունեցել 2008 թվականի օգոստոսի 21-ին։ Ռեժիսորը Դեբա Հեյգենան է։


== Սյուժե ==
Առաջին կուրսեցու հիմնական կանոնը այն է, որպեսզի քոլեջի առաջին օրը ձեռք չբերի թշնամիներ։


== Դերերում ==
Դրեյկ Բել - Կևին Բրյուվեր
Ալոնա Տալ - Ջինա
Հեյլի Բեննետ - Կենդալ
Խիզեր Վանդևան - Խիզեր Վանդևան
Վալենտինա Վոն - Վալենտինա Վոն


== Ծանոթագրություններ ==


== Արտաքին հղումներ ==
Պաշտոնական կայքը Archived 2016-03-03 at the Wayback Machine.
Քոլեջ ֆիլմը Internet Movie Database կայքում
Եկե Գյումբեթ

Եկե Գյումբեթ, լեռնագագաթ Հայկական լեռնաշխարհում, Ծաղկանց լեռներում, Վանա լճի հյուսիս-արևելյան կողմում, Աբաղայի դաշտի հյուսիսային մասում։ Նշանակված է Կովկասի 5-վերստանոց քարտեզում։


== Ծանոթագրություններ ==
Պլեսնա (գյուղ, Շեպետովի շրջան)

Պլեսնա (ուկրաիներեն՝ Плесна), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Պլեսնա գյուղում բնակվում էր 1 078 մարդ։ Բնակավայրը զբաղեցնում է 0,185 կմ² տարածք։ Բնակչության խտությունը կազմում էր 5827,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միկոլաս Յոսեֆ

Միկոլաս Յոսեֆ (հոկտեմբերի 4, 1995(1995-10-04), Պրահա, Չեխիա), ազգությամբ չեխ երգիչ, երգահան և նախկին մոդել։ Ներկայացրել է Չեխիան «Եվրատեսիլ 2018» երգի մրցույթում («Lie to Me» երգով), և զբաղեցրել 6-րդ հորիզոնականը։


== Կյանքը և կարիրան ==


=== Վաղ կյանք և մոդելինգ ===
Յոզեֆը ծնվել է 1995 թվականի հոկտեմբերի 4-ին՝ Պրահայում, երաժշտական ընտանիքում։ Նրա ծնողները անգլերենի ուսուցիչներ են, և նրանք ավարտել է Պրահայի անգլերենի միջազգային դպրոցը։ Նա ունի Պետր անունով մի եղբայր, ով նվագում է կիթառ, նա դեռ հինգ տարեկան է։ Յոզեֆը մեծացել է Բոեմի կենտրոնում գտնվող մի փոքրիկ գյուղում։ Հետագայում նա ավարտել է Լոնդոնի երաժշտական և դրամատիկական արվեստի ակադեմիան որպես դրամատուրգ ուսանող։ 17 տարեկանում նա սկսեց զբաղվել մոդելինգով և մասնակցեց նորաձևության մրցույթի։


=== 2015-ական թվականներ. երաժշտական կարիերա ===
Մոդելի կարիերան ավարտելուց հետո Յոզեֆը որոշեց զբաղվել պրոֆեսիոնալ երաժշտությամբ։ Նա աշխատել է եվրոպական մի քանի քաղաքներում, ինչպիսիք են՝ Օսլոյում, Ցյուրիխում, Համբուրգում և Վիեննայում, որպես կիթառահար։ Նա ինքնուրույն 2015 թվականին թողարկել է իր առաջին երգը, որը կոչվում է «Hands Bloody»(Արյունոտ ձեռքեր)։ Հաջորդ տարի նա թողարկել է «Free» ալբոմը, որը դարձավ Չեխիայի հանրապետությունում լավագույն ալբոմներից մեկը։ Այդ նույն տարում նա նաև թողարկեց «Believe (Hey Hey)» սինգլը։
Յոզեֆը պետք է ներկայացներ Չեխիան «Եվրատեսիլ 2017» երգի մրցույթում, հանդես գալով «My Turn» երգով, սակայն նա հրաժարվեց առաջարկից, քանի որ կարծում էր, որ երգը չի համապատասխանում նրան։ 2017 թվականին Յոզեֆը թողարկել է «Lie to Me» սինգլը։
Ավելի ուշ պարզ դարձավ, որ Յոզեֆն է ներկայացնելու Չեխիան «Եվրատեսիլ 2018» երգի մրցույթում «Lie to Me» երգով :


== Սկավառակագրություն ==


=== Սինգլեր ===


== Ծանոթագրություններ ==


== Արտաքին հղումներ ==
Պաշտոնական կայքէջ
Սեմյոնովա (գետ)

Սեմյոնովա (ռուս.՝ Семёнова), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 24 կմ է։
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։

Ջրային օբյեկտի, պետական ջրային գրանցման կոդը - 19080000212120000030232


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրոմինո (գյուղ, Բաբինինսկի շրջան)

Կրոմինո (ռուս.՝ Кромино), գյուղ Ռուսաստանի Կալուգայի մարզի Բաբինինսկի շրջանի կազմում։
Բնակչությունը վերջին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորտիկոստերոիդներ

Կորտիկոստերոիդներ, մակերիկամների կեղևում առաջացող կենսաբանորեն ակտիվ միացություններ։ Հայտնի են մոտ 40 կորտիկոստերոիդներ, որոնցից առավել ակտիվ են 8-ը։ Մակերիկամների իսկական հորմոններից են՝ միներալոկորաիկոիդ ալդոստերոնը, գլյուկոկորտիկոիդներից՝ հիդրոկորտիզոնը, կորտիզոնը։ Ալդոստերոնը մասնակցում է Na+ և K+ իոնների, հիդրոկորտիզոնը՝ ածխաջրերի փոխանակության կարգավորմանը։ Կորտիկոստերոիդներն ազդում են նաև ճարպերի ու սպիտակուցների փոխանակության վրա։ Կորտիկոստերոիդների անբավարարությունն օրգանիզմում հանգեցնում է Ադիսոնյան հիվանդության զարգացման, ավելցուկը՝ Իցենկո-Կուշինգի հիվանդության ախտանշանների առաջացման։ Մարդու օրգանիզմում օրական առաջանում է 15-25 մգ հիդրոկորտիզոն, 1-5 մգ կորտիկոստերոն, 0, 1-0, 2 մգ ալդոստերոն։ Արյան մեջ Կորտիկոստերոիդներ մասամբ կապված են պլազմայի սպիտակուցների հետ։ Կորտիկոստերոիդներ և նրանց փոխանակության արգասիքներն օրգանիզմից արագ հեռանում են մեզի միջոցով։ Բժշկության մեջ կորտիկոստերոիդները կիրառվում են որպես հակաբորբոքային և հակաալերգիական միջոցներ։
Էդուարդ Խաչիկյան (պետական գործիչ)

Անվան այլ կիրառումների համար տե՛ս՝ Էդուարդ Խաչիկյան (այլ կիրառումներ)Էդուարդ Խաչիկյան (հոկտեմբերի 5, 1957(1957-10-05), Թբիլիսի, Վրացական ԽՍՀ, ԽՍՀՄ), հայ պետական և քաղաքական գործիչ, արձակագիր, հրապարակախոս, 2007 թվականից Հայաստանի գրողների միության անդամ։


== Կենսագրություն ==
Ծնվել է 1957 թվականի հոկտեմբերի 5-ին, Թբիլիսիում։
Ավարտել է ԵՊՀ բանասիրական ‎ֆակուլտետը։ Աշխատակցել է «Գարուն» ամսագրին։ Մասնակցել է Արցախյան ազատամարտին։ Եղել է Տրանսպորտի և հաղորդակցության փոխնախարար (1994-1998), Ներքին գործերի նախարարության լրատվական վարչության պետի տեղակալ (1998-2002)։
Ոստիկանության Արմավիրի մարզային վարչության պետի տեղակալն է (2002)։ Ոստիկանության գնդապետ է։
Հեղինակ է 22 գրքի։ Հեղինակ է կինո‎ֆիլմերի սցենարների։


== Երկեր ==
Երկված լռություն (պատմվածքներ), Երևան, 1991, 172 էջ։
Ապրելու սահմանից անդին (պատմվածքներ), Երևան, 2000, 111 էջ։
Տրդատ Մեծ, Երևան, 2001, 253 էջ։
Դժոխքից հետո՝ դժոխքի առաջ… (պատմվածքներ), Երևան, 2003, 160 էջ։
Գոմորյան գիշեր (պատմվածքներ), Երևան, 2004, 128 էջ։
Շնագարը (վիպակներ, պատմվածքներ), Երևան, 2005, 128 էջ։
Սևը սպիտակի մեջ, Երևան, 2006, 240 էջ։
Դեղին մորմ, սև աշուն (վիպակ), Երևան, 2007, 120 էջ։
Չաու Չաու սև շունը (պատմվածքներ), Երևան, 2008, 156 էջ։
Բժիշկ Սանյանի մահը (վիպակ, պատմվածքներ), Երևան, 2009, 128 էջ։
Սարգիս զորավար, Երևան, 2010, 285 էջ։
Զուգահեռ աշխարհներ (էսսեներ, պատմվածքներ, վիպակ), Երևան, 2011, 176 էջ։
Սուրբ մասունքի առեղծվածը, Երևան, 2012, 338 էջ։
Եվ արևը մայր մտավ լուսաբացին, Երևան, 2013, 264 էջ։
Հավերժական պտույտ (պատմվածքներ, էսսեներ), Երևան, 2014, 208 էջ։
Ղեբուբան կամ արքայի գործակալը, Երևան, 2014, 374 էջ։
Սմբատ Գունդստաբլ, Երևան, ա. թ., 364 էջ։
Օ՜, Քինգ (վիպակ), Երևան, 2015, 120 էջ։
Սև հրեշտակի խոստումը, Երևան, 2016, 240 էջ։
Գրավաճառը (վիպակ, պատմվածքներ), Երևան, 2017, 200 էջ։
Երկու աշխարհների քաղաքացին (պատմվածքներ, վեպ), Երևան, 2018, 288 էջ։
Հայոց գայլը, Երևան, 2020, 168 էջ։


== Պարգևներ և մրցանակներ ==
2013 թվականին արժանացել է ՀԳՄ Դերենիկ Դեմիրճյանի անվան մրցանակի։
2012 թվականին արժանացել է ՀՀ ոստիկանության նախարարության «Արամ Մանուկյան» մեդալի։
2011 թվականին «Սպիտակ գայլ» պատմվածաշարն արժանացել է «Հայը 21-րդ դարասկզբին» մրցանակաբաշխության մրցանակի։
2006 թվականին արժանացել է ՀՀ նախագահի «Մարտական ծառայության համար» մեդալի։
2000 թվականին արժանացել է ՀՀ պաշտպանության նախարարության «Մարշալ Բաղրամյան» մեդալի։


== Ծանոթագրություններ ==
Գյուլլիջա (Երզնկայի գավառ)

Անվան այլ կիրառումների համար տե՛ս՝ Գյուլլիջա (այլ կիրառումներ)Գյուլլիջա, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքի մոտակայքում։


== Բնակչություն ==
1872 թվականին ուներ 39, 1909 թվականին` 66, 1914 թվականին` 150 տուն հայ բնակիչ։


== Պատմամշակութային կառույցներ ==
Գյուլլիջան ուներ Ս. Գևորգ անունով եկեղեցի։


== Կրթություն ==
Գյուղում գործում էր երկսեռ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուլիսմայսենոյա

Ուլիսմայսենոյա (ռուս.՝ Улисмайсеноя), գետ Ռուսաստանում, հոսում է Սուոյարվսկի շրջանում և Կարելական ինքնավար հանրապետությունում։ Գետաբերանը տեղակայված է Ուլիսմայսենյոկի գետի աջ ափին՝ 0,9 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և գետի ավազանը Լադոժսկի լիճ։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011433
Հիդրոլոգիական ուսումնասիրությունների կոդը - 102001143
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զալուժնոե (այլ կիրառումներ)

Զալուժնոե, կարող է վերաբերել՝

Զալուժնոե - գյուղ, Ուկրաինայի Ժիտոմիրի մարզի Ռոմանովսկի շրջանում
Զալուժնոե - գյուղ, Ուկրաինայի Պոլտավայի մարզի Օրոժիցյայի շրջանում
Զալուժնոե - գյուղ, Ուկրաինայի Վիննիցայի մարզի Լիտինկայի շրջանում
Զալուժնոե - գյուղ, Ուկրաինայի Վոլինի մարզի Լոկաչինի շրջանում
Պատետ Լաո

Պատետ Լաո (լաո լեզվով՝ Լաո երկիր), անվանում, որ տրվել է Լաոսին 1945 թվականի հոկտեմբերին նրա անկախության հռչակումից հետո։ Պատետ Լաոն է հաճախ անվանվել նաև 1950 թվականին ստեղծված Լաոսի միացյալ ազգային ճակատը։ Ավելի լայն առումով Պատետ Լաո է կոչվել ճակատի գլխավորած ազգային-ազատագրական շարժումը։ Պատետ Լաոն օգտագործվել է նաև որպես 1956 թվականին կազմավորված Լաոսի հայրենասիրական ճակատի այլ անվանում։
Կամբյա

Անվան այլ կիրառումների համար տե՛ս՝ Կամբյա (այլ կիրառումներ)Կամբյա (էստ․՝ Kambja), գյուղական ավան Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղական ավանում բնակվում էր 689 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Էդուարդ Լի Տորնդայք

Էդուարդ Լի Տորնդայք (օգոստոսի 31, 1874(1874-08-31), Ուիլյամսբուրգ, Համպշիր շրջան, Մասաչուսեթս, ԱՄՆ - օգոստոսի 9, 1949(1949-08-09), Մոնթրոուզ, Cortlandt, Վեստչեստեր շրջան, Նյու Յորք, ԱՄՆ), ամերիկացի հոգեբան։ Կոլումբիայի համալսարանի պրոֆեսոր (1904 թվականից), ամերիկյան հոգեբանական ասոցիացիայի նախագահ (1912 թ.-ից)։
Զբաղվել է գլխավորապես համեմատական հոգեբանության և ուսուցման հարցերով։ Ռորնդայքը բիհևիորիզմի նախահայրն է։ Առաջինը կենդանիների վարքը ուսումնասիրել է լաբորատոր պայմաններում, որի արդյունքները որոշ փոփոխություններով փորձել է կիրառել երեխայի վարքի օրինաչափությունները բացահայտելիս։ Ռորնդայքը ձևակերպել է «փորձերի և սխալների» օրենքը, որի օգնությամբ ուսումնասիրել է մի շարք կենդանիների (շուն, կատու, կապիկ) գործողություններն ու շարժումները։ Նա իրադրությունների (ստիմուլների համակարգի) և կենդանի օրգանիզմների միջև ստեղծված կապերը ընդունելով որպես սոսկ կենսաբանական պատասխան-ռեակցիաներ, մերժել է դրանց իդեա–շարժողական բնույթը, այսինքն՝ մտածողական տարրական կապակցությունների առկայությունը։ Տորնդայքը մշակել է մի շարք օրինաչափություններ (պատրաստակամություն, ներքին դիրքորոշում, յուրացում, վարժությունների փոխանցում ևն), որոնք մեկնաբանել է ելակետ ունենալով էապես կենսաբանական (հատկապես գենետիկական) կանխորոշման մի շարք սկզբունքներ։


== Երկերի ընտրանի ==
Educational Psychology (1903)
Introduction to the Theory of Mental and Social Measurements (1904)
The Elements of Psychology (1905)
Animal Intelligence (1911)
Edward L. Thorndike. (1999), Education Psychology: briefer course, New York: Routledge, ISBN 978-0-415-21011-9 
The Teacher's Word Book (1921)
The Psychology of Arithmetic (1922)
The Measurement of Intelligence (1927)
Human Learning (1931)
A Teacher's Word Book of the Twenty Thousand Words Found Most Frequently and Widely in General Reading for Children and Young People (1932)
The Fundamentals of Learning (1932)
The Psychology of Wants, Interests, and Attitudes (1935)
The Teacher's Word Book of 30,000 Words (co-authored with Irving Lorge) (1944)


== Ծանոթագրություններ ==


== Արտաքին հղումներ ==

Էդուարդ Լի Տորնդայքի գործերը Գուտենբերգ նախագծում
Works by Edward L. Thorndike, at Hathi Trust
Edward Thorndike biography Archived 2019-10-20 at the Wayback Machine.
Classics in the history of Psychology - Animal Intelligence by Thorndike
Edward L. Thorndike at www.nwlink.com
Thorndike, E. L. (1913). Educational Psychology Volume II: The Psychology of Learning. NY: Teacher College.
Տամբովսկի շրջան (այլ կիրառումներ)

Տամբովսկի շրջան, կարող է վերաբերել՝

Տամբովսկի շրջան - մունիցիպալ շրջան Ռուսաստանի Տամբովի մարզում։
Տամբովսկի շրջան - մունիցիպալ շրջան Ռուսաստանի Ամուրի մարզում։
Կոսյու (Լեմյուի վտակ)

Անվան այլ կիրառումների համար տե՛ս՝ Կոսյու (այլ կիրառումներ)Կոսյու  (ռուս.՝ Косъю ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմյու գետի աջ ափից 76 կմ հեռավորության վրա։ Գետի երկարությունը կազմում է 59 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061258
Կոդը ըստ հիդրոլոգիական հետազոտության (ՌԴ) — 103006125
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հեղափոխության հուշարձան (Մեխիկո)

Հեղափոխության հուշարձա (իսպ.՝ Monumento a la Revolución), մեքսիկական հեղափոխությանը նվիրված հուշարձան Մեխիկոյի Հանրապետության հրապարակում (իսպ.՝ Plaza de la República), որը Հեղափոխության պողոտան բաժանում է Պասեո դե լա Ռեֆորմա և Ավենիդա դե լոս ինսուրժենտես պողոտաների։


== Պատմություն ==
Կառույցի շինարարությունն սկսվել է 1910 թվականին և ավարտվել է 1938 թվականին։ Համարվում է աշխարհի ամենաբարձր հաղթական կամարը։ Ունի 67 մետր բարձրություն։ Բաց շենքը նախագծվել է Կառլոս Օբրեգոն Սանտաչիլիայի կողմից արտ-դեկո և մեքսիկական սոցիալիստական ռեալիզմի ոճով։
Կառույցը հանդիսանում է նաև 1910 թվականի մեքսիական հեղափոխության հերոսների՝ Ֆրանսիսկո Պանչո Վիլայի, Ֆրանսիսկո Մադերոյի, Պլուտարկո Էլիաս Կայեսի, վենուստիանո Կառանզայի և Լազարո Կարդենասի դամբարանը։
2011 թվականի դեկտեմբերի 4-ին, Բրիտնի Սպիրզը իր Femme Fatale շրջագայության ժամանակ համերգով հանդես է եկել այստեղ 100,000 հանդիսատեսի առջև։


== Հեղափոխության ազգային թանգարան ==

Հեղափոխության ազգային թանգարանը գտնվում է հուշարձանի նկուղային հարկում։ Բացվել է 1986 թվականի նոյեմբերի 20-ին։ Թանգարանում ներկայացվում է Մեքսիկայի պատմությունը։ Մշտական ցուցադրության շարքը համալրված է «Մեքսիկայի 1857-1920 թվականների պատմության 63 տարիները» ցուցադրությմաբ, որում ներառված է 1857 թվականի Անկախության հռչակագրից մինչև Վենուստիանո Կառանսայի նախագահության ժամանակաշրջանը՝ կենտրոնանալով հեղափոխական ժամանակաշրջանի վրա։
Քաղաքաշինության նախարարության և մայրաքաղաքային իշխանությանների համատեղ 65 մլն պեսո ներդրմամբ Հեղափոխության ազգային թանգարանը վերաբացվեց և ընդլայնեց տարածքը։ Վերափոխված թանգարանը ներառում է երեք բաժին։ Museo del Sitio բաժնում ներկայացվում է, թե ինչպես են Օրենսդիր պալատի կառուցման աշխատանքները հանգեցնում Հեղափոխության հուշարձանի կառուցմանը։ Հեղափոխության շրջանից մինչև Cardenismo ներկայացված են 400 աշխատանքներ՝ հագուստ, դրոշներ, պաշտոնական փաստաթղթեր, որոնք հաստատում են պատմական ժառանգությունը հեղափոխական ժամանակահատվածում։
Թանգարանը բաց է երեքշաբթի-կիրակի օրերին, ժամը 9։00- 17։00։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Հեղափոխության հուշարձան, պաշտոնական կայք
Հեղափոխության հուշարձան և թանգարան, ֆեդերալ շրջան - mexicodesconocido.com.mx
Հեղափոխության հուշարձան - ciudadmexico.com.mx
Հեղափոխության հուշարձան-ցայտաղբյուր - ciudadmexico.com.mx(չաշխատող հղում)
Դոմոնկոշ Կորբուլի

Դոմոնկոշ Կորբուլի, Քորբուլի (Korbuly, հոկտեմբերի 27, 1914(1914-10-27), Բուդապեշտ, Ավստրո-Հունգարիա - սեպտեմբերի 28, 1987(1987-09-28) կամ սեպտեմբերի 30, 1988(1988-09-30), Բուդապեշտ, Հունգարական Ժողովրդական Հանրապետություն), հունգարացի հասարակական գործիչ, տնտեսագետ, հայագետ։ Ծագումով՝ հունգարահայ Գորպուլյան (Քորպուլի, Կորբուլի) ազնվական տոհմից։ Ավարտել է (1934) Բուդապեշտի համալսարանը, եղել «Հունգարահայ միության» քարտուղար (մինչև 1945 թվականը), հայ կաթոլիկ թեմի նվիրակության վարչության խորհրդական, Բուդապեշտի «Հայկական ակումբ»-ի կազմակերպիչներից։
Հայագիտությամբ զբաղվել է 1933 թվականից։ Բազմաթիվ հայագիտական հոդվածներ է տպագրել հունգարական, գերմանական ու սփյուռքահայ մամուլում։ 1942 թվականին հրատարակել է «Հայկական հարցը հունգարական հասարակության մեջ» (հունգարերեն) գիրքը։ Սակայն գրաքննությունը ոչնչացրել է ամբողջ տպաքանակը, իսկ Դոմոնկոշ Կորբուլին դատապարտվել ազատազրկման։ Ետպատերազմյան շրջանում բազմաթիվ հոդվածներ է հրատարակել հունգարահայ նշանավոր դեմքերի, հայ-հունգարական պատմական կապերի, հայկական մշակույթի և այլ խնդիրների մասին։


== Ծանոթագրություններ ==
Դրվար (այլ կիրառումներ)

Դրվար կարող է վերաբերվել.

Դրվար, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Դրվար, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Օրեադներ

Օրեադներ (հին հունարեն՝ Ὀρειάδες), նիմֆեր, լեռնային հավերժահարսեր, որոնք դաստիարակել են Դիոնիսոս աստծուն:Կոչվել են նաև լեռների անունով (Կիթերոնուհիներ, Պելիուհիներ և այլն)։


== Ծանոթագրություններ ==
Գևորգ Խոռխոռունի

Գևորգ Խոռխոռունի (Խորխորյան, Հորհորյան) (մոտ 1890, Բրուսա - 1915), հայ բժիշկ։


== Կենսագրություն ==
Գևորգ Խոռխոռունին ծնվել է մոտավորապես 1890 թվականին, Կոստանդնուպոլ­սում։ 1914 թվականին ավարտել է Կ. Պոլսի Օսմանյան կայսերական բժշկական վարժարանը։ Բժիշկ է աշխատել։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական բժիշկ ծառայել Երզնկայի բերդի հիվանդանոցում՝ կապիտանի աստիճանով։
1915 թվականի փետր­վա­րի 25-ին կամ 1916 թվականի մար­տի 7-ին, Երզն­կայում մահացել է ժանտախտից՝ մոտ 25 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտանուանացանկ (1688-1940), Իսթանպուլ, 1940
Ատաշ Ադնան, 20-րդ դարի նահատակ եղած բժիշկները (թուրք էր են), Թուրքիա, 1997
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001


== Արտաքին հղումներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Չկալովա (Մյասնիկովի շրջան)

Չկալովա (ռուս.՝ Чкалова), գյուղ (խուտոր) Ռուսաստանի Դաշնության Ռոստովի մարզի Մյասնիկովի շրջանում։ Մտնում է Պետրովսկի գյուղական համայնքի կազմի մեջ։
Վասիլի Գրոսման

Վասիլի Սեմյոնովիչ Գրոսման (ռուս.՝ Васи́лий Семёнович Гро́ссман, նոյեմբերի 29 (դեկտեմբերի 12), 1905 կամ դեկտեմբերի 12, 1905(1905-12-12), Բերդիչև, Կիևի նահանգ, Ռուսական կայսրություն - սեպտեմբերի 14, 1964(1964-09-14)[…], Մոսկվա, ԽՍՀՄ), ռուս խորհրդային գրող։
Առաջին վիպակը՝ «Գլյուկաուֆ»-ը (1934), պատկերում է Դոնբասի ածխահատների կյանքը։ «Ստեպան Կոլչուգին» քառահատոր վեպը (1937-1940) ռուսական բանվոր դասակարգի կյանքի համայնապատկերն է։ Հայրենական մեծ պատերազմի ժամանակ եղել է խորհրդային բանակի շարքերում։ Զինվորական թերթերում, հատկապես «Կրասնայա զվեզդա»-ում տպագրել է ակնարկներ («Գլխավոր հարվածի ուղղությունը» և այլն)։ «Ժողովուրդն անմահ է» (1942) վեպը պատերազմական թեմայով առաջին ծավալուն գործն է։ «Հանուն արդար գործի» (1952) անավարտ վեպի գաղափարական հիմքը խորհրդային ժողովրդի բարոյական ուժն է, բարոյալքված ֆաշիզմի կործանումը։ 1961 թվականին ռուսերենի է թարգմանել Հրաչյա Քոչարի «Մեծ տան զավակները» վեպը։
Գրոսմանը բազմիցս եղել է Հայաստանում, ուսումնասիրել հայ ժողովրդի պատմությունն ու մշակույթը, գրել «Բարին ընդ ձեզ» գիրքը, որը լույս է տեսել հետմահու (1966)։


== Վասիլի Գրոսմանը հայերեն ==
Գլխավոր հարվածի ուղղությունը (ակնարկ), Ե., Պետհրատ, 1943, 41 էջ։ Ռուսերենից թարգմ.՝ Մ. Զաքարյան։
Ստալինգրադի ճակատամարտը, Ե., Պետհրատ, 1943, 69 էջ։ Ռուսերենից թարգմ.՝ Վահե Միքայելյան։
Ժողովուրդն անմահ է (դրվագներ Հայրենական պատերազմից), Ե., Հայպետհրատ, 1949, 250 էջ։ Ռուսերենից թարգմ.՝ Ժ. Հարությունյան։
Հանուն արդար գործի (վեպ), Ե., Հայպետհրատ, 1958, 843 էջ։ Ռուսերենից թարգմ.՝ Աշիկ Ղազարյան։
Բարին ընդ ձեզ (տպավորություններ Հայաստանից), Ե., «Հայաստան», 1966, 111 էջ։ Ռուսերենից թարգմ.՝ Ռաֆայել Ավագյան։
Կյանք և ճակատագիր (վեպ), Ստեփանակերտ, «Ոգի-Նաիրի», 2014։ Ռուսերենից թարգմ.՝ Ներսես Աթաբեկյան։


== Ծանոթագրություններ ==
Երիտասարդ Լեհաստան (կազմակերպություն)

Երիտասարդ Լեհաստան (լեհ.՝ Młoda Polska), լեհական արտագաղթի հեղափոխական կազմակերպություն, որը գոյություն է ունեցել 1834-1836 թվականներին։ Այն հիմնվել է ազատության, հավասարության և եղբայրության սկզբունքների վրա։ Կազմակերպությունը ամենաակտիվ շրջանում 142 անդամ է ունեցել։
Հիմնադրվել է 1834 թվականի մայիսի 12-ին Բեռնում՝ Լեհաստանը անկախ ժողովրդավարական հանրապետություն վերականգնելու նպատակով։ Մաս է կազմել Երիտասարդ Եվրոպային ՝ Ջուզեպպե Մացինիի՝ հեղափոխական ժողովրդավարական կազմակերպությունների գաղտնի միջազգային ասոցիացիայի գլխավորությամբ, որը նպատակ ուներ եվրոպական երկրներում հաստատել հանրապետական համակարգ։ Երիտասարդ Լեհաստանի նպատակն էր վերականգնել Լեհաստանի անկախությունը այն սահմաններով, որով գոյություն ուներ մինչ բաժանումը։ Ազատագրված Լեհաստանը պետք է երաշխավորեր անձնական ազատությունները, առևտուրը, արդյունաբերությունը, մամուլի ազատություն, գյուղացիների ազատագրումը և  իրավունքներ շնորհումը։
1835 թվականի դեկտեմբերից «Երիտասարդ Լեհաստանը» ղեկավարել է յոթ հոգուց բաղկացած մշտական կոմիտեն։ 1835 թվականի Փետրվարի 23-ին Յոահիմ Լելվելը Վալենտին Զվերկովսկու և Վենսան Տիշկևիչի հետ, հիմնել է «Լեհ ժողովրդի երեխաների միությունը», որը «Երիտասարդ Լեհաստան» կազմակերպությունում ծառայել է որպես ազգային աշխատանքի կառավարման գաղտնի կոմիտե։
Ղեկավարությունն իրականացնում էր Կոմիտեն, որի կազմում էին Յոախիմ Լելեվելը, Վալենտին Զվերկովսկին և ուրիշները։ Լեհաստանում Երիտասարդ Լեհաստանի պատվիրակներից մեկը Շիմոն Կոնարսկին էր։ 1836 թվականին կազմակերպության անդամներին Շվեյցարիայից վտարելուց հետո կազմակերպությունը փաստացի դադարել է գոյություն ունենալուց։ Լոնդոնում այն վերակենդանացնելու փորձը անհաջողության է մատնվել։


== Ծանոթագրություններ ==
Straight Right

Straight Right, ավստրալիական անկախ ընկերություն, որը զբաղվում է համակարգչային խաղերի մշակմամբ։ Տեղակայված է Մելբուռն քաղաքում։ Ընկերությունը մասնագիտացված է այլ մշակողների կողմից մշակված խաղերը այլ պլատֆորմների համար մշակելու համար։


== Պատմություն ==
Straight Right-ը առաջին անգամ մշակեց Shift 2: Unleashed խաղը, որը նախատեսված էր iOS օպերացիոն համակարգի համար, հրապարակվել է Electronic Arts ընկերության կողմից։ Խաղի թողարկվել է 2011 թվականի օգոստոսի 4-ին։ Ընդհանուր առմամբ խաղը ստացավ դրական արձագանքներ քննադատների կողմից։
Ընկերության հաջորդ մշակումը դարձավ Mass Effect 3: Special Edition խաղը նախատեսված Wii U համար, որը նույնպես հրապարակվել է Electronic Arts-ի կողմից։ Խաղը Metacritic կայքում ստացավ դրական արձագանքներ հավաքելով 100-ից 85 միավոր։ Խաղը թողարկվել է 2012 թվականի նոյեմբերի 13-ին։
2013 թվականի մարտի 20-ին Square Enix ընկերությունը հայտարարեց, որ Straight Right-ի ծրագրավորողները պատասխանատվություն են կրելու Deus Ex: Human Revolution Director’s Cut խաղի համար։ Խաղը ստացավ դրական արձագանքներ օրիգինալ խաղից կատարելագործված լինելու և խաղային վահանակի հետ համատեղելիության համար։ Խաղը Metacritic կայքում հավաքեց 88 բալ 100-ից։
Ընկերության վերջին նախագիծը դարձավ  ZombiU (Zombi) խաղի տարբերակը, որը նախատսված էր PlayStation 4, Xbox One և Microsoft Windows համար։


== Խաղերի ցանկ ==


== Ծանոթագրություններ ==


== Արտաքին հղումներ ==
http://straightright.net/ Straight Right. պաշտոնական կայք